CELEX: 32008R1178
Language: lt
Date: 2008-11-28 00:00:00
Title: 2008 m. lapkričio 28 d. Komisijos reglamentas (EB) Nr. 1178/2008, iš dalies keičiantis Tarybos reglamentą (EB) Nr. 1165/98 dėl trumpojo laikotarpio statistikos ir Komisijos reglamentus (EB) Nr. 1503/2006 ir (EB) Nr. 657/2007 dėl keitimų patikslinus NACE ir CPA statistinius klasifikatorius (Tekstas svarbus EEE)

29.11.2008   
            
            
               LT
            
            
               Europos Sąjungos oficialusis leidinys
            
            
               L 319/16
            
         
      KOMISIJOS REGLAMENTAS (EB) Nr. 1178/2008
   2008 m. lapkričio 28 d.
   iš dalies keičiantis Tarybos reglamentą (EB) Nr. 1165/98 dėl trumpojo laikotarpio statistikos ir Komisijos reglamentus (EB) Nr. 1503/2006 ir (EB) Nr. 657/2007 dėl keitimų patikslinus NACE ir CPA statistinius klasifikatorius
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. gegužės 19 d. Tarybos reglamentą (EB) Nr. 1165/98 dėl trumpojo laikotarpio statistikos (1), ypač į jo 17 straipsnio b, e ir j įtraukas,
   kadangi:
   
               (1)
            
            
               Reglamentu (EB) Nr. 1165/98 nustatyta bendra Bendrijos trumpojo laikotarpio statistinių duomenų apie verslo ciklą rengimo sistema.
            
         
               (2)
            
            
               2006 m. rugsėjo 28 d. Komisijos reglamente (EB) Nr. 1503/2006, įgyvendinančiame ir iš dalies keičiančiame Tarybos reglamentą (EB) Nr. 1165/98 dėl trumpojo laikotarpio statistikos dėl rodiklių apibrėžimų, rodiklių sąrašų ir duomenų rengimo dažnumo (2), pateikiamos metodologinės trumpojo laikotarpio statistikoje naudojamų rodiklių apibrėžtys.
            
         
               (3)
            
            
               2007 m. birželio 14 d. Komisijos reglamente (EB) Nr. 657/2007, įgyvendinančiame Tarybos reglamentą (EB) Nr. 1165/98 dėl trumpojo laikotarpio statistikos dėl europinių imčių sistemų nustatymo (3), nustatytos trumpojo laikotarpio statistikos europinių imčių sistemose dalyvaujančių valstybių narių duomenų perdavimo taisyklės ir sąlygos.
            
         
               (4)
            
            
               Priėmus 2006 m. gruodžio 20 d. Europos Parlamento ir Tarybos reglamentą (EB) Nr. 1893/2006, nustatantį statistinį ekonominės veiklos rūšių klasifikatorių NACE 2 red. ir iš dalies keičiantį Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (4), ir 2008 m. balandžio 23 d. Europos Parlamento ir Tarybos reglamentą (EB) Nr. 451/2008, nustatantį naują statistinį produktų pagal veiklos rūšį klasifikatorių (CPA) ir panaikinantį Tarybos reglamentą (EEB) Nr. 3696/93 (5), būtina atnaujinti rodiklių sąrašą, tam tikriems rodikliams taikomus suskirstymą ir grupavimą bei europinėms imčių sistemoms taikomas taisykles ir sąlygas.
            
         
               (5)
            
            
               Šiame reglamente nustatytos priemonės atitinka Statistikos programų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1165/98 pakeitimai
   Reglamento (EB) Nr. 1165/98 A priedas iš dalies keičiamas pagal šio reglamento I priedą.
   2 straipsnis
   Reglamento (EB) Nr. 1503/2006 pakeitimai
   Reglamento (EB) Nr. 1503/2006 I priedas iš dalies keičiamas pagal šio reglamento II priedą.
   3 straipsnis
   Reglamento (EB) Nr. 657/2007 pakeitimai
   Reglamento (EB) Nr. 657/2007 priedas pakeičiamas šio reglamento III priedu.
   4 straipsnis
   Įsigaliojimas
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2009 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. lapkričio 28 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 162, 1998 6 5, p. 1.
   
      (2)  OL L 281, 2006 10 12, p. 15.
   
      (3)  OL L 155, 2007 6 15, p. 7.
   
      (4)  OL L 393, 2006 12 30, p. 1.
   
      (5)  OL L 145, 2008 6 4, p. 65.
   
      I PRIEDAS
      Reglamento (EB) Nr. 1165/98 A priedas iš dalies keičiamas taip:
      1.   c punkto „Rodiklių sąrašas“ 10 ir 11 dalys pakeičiamos taip:
      
                  „10.
               
               
                  Informacijos apie parduotos produkcijos kainas ir importo kainas (Nr. 310, 311, 312 ir 340) nereikalaujama pagal toliau išvardytas NACE 2 red. ir atitinkamai CPA grupes ar klases: 07.21, 24.46, 25.4, 30.1, 30.3, 30.4 ir 38.3. Be to, informacijos apie importo kainas (Nr. 340) nereikalaujama pagal CPA 09, 18, 33 ir 36 skyrius. Veiklos, apie kurią informacijos nereikalaujama, rūšių sąrašas gali būti tikslinamas 18 straipsnyje nustatyta tvarka.
               
            
                  11.
               
               
                  Importo kainų rodiklis (Nr. 340) apskaičiuojamas pagal CPA produktus. Importuojantys vienetai pagal veiklos rūšį gali būti klasifikuojami ne pagal NACE 2 red. B–D sekcijų veiklos rūšis.“
               
            2.   f punkto „Detalizavimo lygis“ tekstas iš dalies keičiamas taip:
      2.1.   7 dalis pakeičiama taip:
      
                  „7.
               
               
                  Turi būti perduodamas visų pramonės produktų (CPA B–D sekcijos) ir PPG, sudarytų pagal Reglamentą (EB) Nr. 586/2001, su pakeitimais, padarytais Reglamentu (EB) Nr. 656/2007, iš CPA produktų grupių, importo kainų rodiklis (Nr. 340). Šio rodiklio nereikia perduoti toms valstybėms narėms, kurios nėra įsivedusios euro.“
               
            2.2.   9 ir 10 dalys pakeičiamos taip:
      
                  „9.
               
               
                  Užsienio rinkos rodikliai (Nr. 122, 132 ir 312) turi būti perduodami pagal skirstymą į euro zonos ir ne euro zonos šalis. Skirstymas taikomas visai pramonei, apibrėžtai NACE 2 red. B–E sekcijose, PPG, NACE 2 red. sekcijų (1 raidė) ir dviženkliu skyrių lygiu. 122 rodikliui nereikalaujama informacijos pagal NACE 2 red. D ir E sekcijas. Be to, importo kainų rodiklis (Nr. 340) turi būti perduodamas pagal skirstymą į euro zonos ir ne euro zonos šalis. Skirstymas taikomas visai pramonei, apibrėžtai CPA B–D sekcijose, PPG, CPA sekcijų (1 raidė) ir dviženkliu skyrių lygiu. Skirstant į euro zonos ir ne euro zonos šalis, Komisija 18 straipsnyje nustatyta tvarka gali nustatyti europinės imčių sistemų, kaip apibrėžta 4 straipsnio 2 dalies pirmosios pastraipos d punkte, taikymo sąlygas. Taikant europinę imčių sistemą gali būti nustatyta, kad importo kainų rodiklis taikomas tik produktams, importuojamiems iš ne euro zonos šalių. Toms valstybėms narėms, kurios neįsivedė euro, 122, 132, 312 ir 340 rodiklių nereikia perduoti pagal skirstymą į euro zonos ir ne euro zonos šalis.
               
            
                  10.
               
               
                  Valstybės narės, kurių sukurta pridėtinė vertė NACE 2 red. B, C, D ir E sekcijose (importo kainos atitinkamose CPA B, C ir D sekcijose) nagrinėjamaisiais baziniais metais sudaro mažiau nei 1 % bendros Europos bendrijos pridėtinės vertės, perduoda duomenis tik visos pramonės, PPG ir NACE 2 red. sekcijų arba CPA sekcijų lygiu.“
               
            
   
      II PRIEDAS
      Reglamento (EB) Nr. 1503/2006 I priedas iš dalies keičiamas taip:
      Antraštinės dalies „Rodiklis: 340 importo kainos“ ketvirtos pastraipos paskutinė įtrauka pakeičiama taip:
      
                  „—
               
               
                  Produktams priklauso tik CPA B, C ir D produktai. Susijusios paslaugos neįskaitomos.“
               
            
   
      III PRIEDAS
      Reglamento (EB) Nr. 657/2007 priedas pakeičiamas taip:
      
         
            „PRIEDAS
            132   NAUJI UŽSAKYMAI UŽSIENIO RINKOJE
            
                        Valstybė narė
                     
                     
                        Duomenų aprėptis europinėje imčių sistemoje (NACE 2 red.)
                     
                  
                        Belgija
                     
                     
                        13, 14, 17, 20, 21, 24, 25, 26, 27, 29
                     
                  
                        Airija
                     
                     
                        14, 20, 21, 26, 27
                     
                  
                        Kipras
                     
                     
                        20, 21
                     
                  
                        Malta
                     
                     
                        26
                     
                  
                        Nyderlandai
                     
                     
                        17, 20, 21, 25, 26, 28
                     
                  
                        Suomija
                     
                     
                        17, 20, 21, 24, 26, 27, 28
                     
                  
               
            312   PRODUKCIJOS, PARDUOTOS UŽSIENIO RINKOJE, KAINOS
            
                        Valstybė narė
                     
                     
                        Duomenų aprėptis europinėje imčių sistemoje (NACE 2 red.)
                     
                  
                        Belgija
                     
                     
                        08, 10, 11, 12, 13, 14, 17, 18, 19, 20, 21, 22, 23, 24, 29, 31, 32, 35
                     
                  
                        Airija
                     
                     
                        05, 07, 08, 10, 11, 18, 20, 21, 26
                     
                  
                        Kipras
                     
                     
                        10, 11, 20, 21, 26
                     
                  
                        Malta
                     
                     
                        12, 14, 26
                     
                  
                        Suomija
                     
                     
                        05, 07, 08, 16, 17, 19, 24, 26, 28
                     
                  
                        Slovėnija
                     
                     
                        14, 16, 22, 25, 31
                     
                  
               
            340   IMPORTO KAINOS
            
                        Valstybė narė
                     
                     
                        Duomenų aprėptis europinėje imčių sistemoje (CPA)
                     
                  
                        Belgija
                     
                     
                        08.99, 10.32, 10.51, 12.00, 13.10, 15.12, 16.10, 19.20, 20.13, 20.14, 20.16, 20.59, 21.10, 21.20, 22.11, 22.19, 23.12, 23.14, 23.19, 23.70, 24.10, 25.73, 28.11, 28.24, 28.41, 28.92, 29.10, 29.32, 30.91, 31.00, 31.09, 32.50
                     
                  
                        Airija
                     
                     
                        10.13, 10.82, 17.21, 17.22, 17.29, 20.42, 25.11, 26.11, 26.20, 26.30, 28.23, 32.50
                     
                  
                        Kipras
                     
                     
                        19.20
                     
                  
                        Liuksemburgas
                     
                     
                        26.20
                     
                  
                        Malta
                     
                     
                        12.00
                     
                  
                        Austrija
                     
                     
                        16.10, 23.13, 25.11, 25.94, 26.20, 26.30, 28.11, 28.92, 35.11
                     
                  
                        Portugalija
                     
                     
                        05.10, 06.10
                     
                  
                        Suomija
                     
                     
                        07.29, 16.10, 22.21, 23.20, 24.10, 26.30, 28.22, 31.09, 35.11
                     
                  
                        Slovėnija
                     
                     
                        24.10“